kardosdrur/scandi-wiki huggingface dataset:
Sankt Veit an der Glan

Sankt Veit an der Glan er en by i Kärnten i Østrig. Den er hovedby i kommunen af samme navn og har 13.033 indbyggere. Den ligger ved den lille Glan-flod.

Historie 
Fra 1131 ved man, at der på stedet lå en kirke tilegnet Sankt Vitus, og at denne kirke få år senere kom under ærkebiskoppen af Bamberg. Greven af Sponheim blev i 1176 udnævnt til "foged" som beskytter for kirken, og dette gav anledning til, at den by, der var vokset op om kirken, blev hovedstad i Hertugdømmet Kärnten indtil 1518.

Byens rådhus stammer fra 1468, og man kan også se hertugslottet, der daterer sig tilbage til 15. eller 16. århundrede.

Eksterne henvisninger 

Distriktshovedstæder i Østrig
Purpurkøllesvamp

Purpurkøllesvamp (Clavaria zollingeri) er en udbredt svampeart, men sjælden i Norden. Den har rørformede, purpurfarvede frugtlegemer, der vokser i samlinger op til 10 cm højt og 7 cm i bredde og vokser i skovbunde.

Udbredelse 
Purpur-Køllesvampen findes især i Australien, New Zealand, Nordamerika, Sydamerika, dele af Europa og Asien, bl.a. i Brunei og Korea. Svampen er på den danske Rødliste over truede arter, idet den blot er fundet syv steder i Danmark, heraf fem siden 1980.

Noter 

Bladhat-ordenen
Svampe i Danmark
Konstantin Schmidt von Knobelsdorf

Konstantin Heinrich Schmidt von Knobelsdorf (13. december 1860 i Frankfurt (Oder) – 1. september 1936) var en preussisk general i 1. verdenskrig.

Biografi 
Schmidt von Knobelsdorf indledte sin officersuddannelse i den preussiske armé i 1878. I 1901 blev han bataljonskommandant, 1904 stabschef for 10. armékorps og 1908 kommandant for 4. garderegiment. I 1911 blev han forfremmet til generalmajor og blev stabschef for gardekorpset. I 1912 blev han kvartermester i den store generalstab og stedfortrædende generalstabschef. I 1914 blev han udnævnt til generalløjtnant. 

Ved 1. verdenskrigs udbrud var han stabschef for 5. armé, som var under kommando af 
kronprins Wilhelm, men det var uformelt Schmidt von Knobelsdorf, som ledede en under slaget ved Verdun i 1916. Under slaget kom det til uenighed mellem kronprinsen og generalen. Den 21. august 1916 blev Schmidt von Knobelsdorf belønnet for sin indsats i slaget med egeløv til den Pour le Mérite orden, som han havde modtaget den 17. oktober 1915..

Den 21. august 1916 fik han overdraget kommandoen over 10. armékorps, som var indsat i Elsass, og den beholdt han i resten af krigen. Schmidt von Knobelsdorf blev pensioneret den 30. september 1919.

Henvisninger 

Generaler fra Preussen
Tyskere i 1800-tallet
Tyskere i 1900-tallet
Bahnhof Hamburg-Altona

Bahnhof Hamburg-Altona er en rebroussementsstation i bydelen Altona i Hamborg i Tyskland.

Stationen betjenes af både S-Bahn,  fjern- og regionaltog samt af biltog. I stationscentret ligger bl.a. en kiosk, Burger King, McDonald's, Media Markt og flere andre butikker.

Se også 
 Hamburg Hauptbahnhof
 Deutsche Bahn
 DB AutoZug GmbH

Altona
Marc Albrighton

Marc Kevin Albrighton (født 18. november 1989 i Tamworth, England) er en engelsk fodboldspiller, der spiller som højre kant for Leicester City. Han har spillet for siden sommeren 2014. Han kom til Leicester City fra Aston Villa, hvor han før skiftet havde spillet hele sin seniorkarriere, og størstedelen af sin tid som ungdomsspiller, lige udover, at han i 2013 var udlejet til Wigan Athletic. Hans debutkamp for klubbens førstehold var et UEFA Cup-opgør mod russiske CSKA Moskva den 26. februar 2009.

Ungdomskarriere 
Albrighton startede med at spille fodbold hos Mile Oak Monarchs, som lå i hans hjemby. Herefter skiftede han til West Bromwich Albion, og senere hen skiftede han til sin nuværende klub, Aston Villa, som blot 8-årig.

Efter han havde haft nogle succesfulde kampe for U18 holdet og reserveholdet, blev han 2008 den 10. juli tilbudt at spille en kamp for førsteholdet. Han takkede ja, og spillede 17 minutter i en venskabskamp mod FC Wil 1900. Kampen endte 6-0 til Albrighton og co.

International karriere 
Albrighton har endnu ikke opnået en kamp for det engelske A-landshold, men spillede som ungdomsspiller adskillige kampe for England både på U20- og U21-niveau.

Albrighton scorede den 21. december 2011 Premier League mål nummer 20.000.

Personlige liv 
Ifølge kilder, har Albrighton udtalt sig om, at hans drøm var gået i opfyldelse med, at han spillede for Aston Villa som han havde været fan af, siden han var helt lille. Han udtalte sig også om, at hans idoler var fodboldspillerne Steve Stone, verdensklasse midtbanespilleren David Beckham og Manchester United legenden Ryan Giggs.

Albrighton fik med sin kæreste, Chloe Fulford, en datter den 19. februar 2012. Datteren hedder Matilda Beau.

Referencer

Eksterne henvisninger 

 Marc Albrighton på footballdatabase.eu

Fodboldspillere fra England
Fodboldspillere fra Aston Villa F.C.
Fodboldspillere fra Wigan Athletic F.C.
Fodboldspillere fra Leicester City F.C.
Tronie

En tronie (nederlandsk for "ansigt" eller "udtryk") er en form for generisk ansigtsportræt i nederlandsk barokmaleri. Tronien er karakteriseret ved kunstnerisk udforskning af bestemte ansigtsudtryk og fysiognomik til et næsten karikaturagtigt plan, måske understreget ved beklædningsgenstande eller lignende. Portrætterne behøver således ikke forestille rigtige personer.

Adskillige af Rembrandts værker er tronies; fx studier af hans kone og søn. Tre af Johannes Vermeers malerier blev karakteriseret som tronie ved en auktion i 1696; heriblandt muligvis Pige med perleørering og En ung pige med fløjte.

En tronie ligner genren portrait historié, dvs. et virkeligt portræt – typisk en taget fra historien eller mytologien.

Litteratur 
 Hirschfelder, Dagmar. Tronie und Porträt in der niederländischen Malerei des 17. Jahrhunderts. Berlin: Gebr. Mann Verlag, 2008.  
 Gottwald, Franziska, Das Tronie. Muster – Studie – Meisterwerk. Die Genese einer Gattung der Malerei vom 15. Jahrhundert bis zu Rembrandt, München/Berlin: Deutscher Kunstverlag, 2009.  
 Léon Krempel: Sapphos Blick über die Schulter. In: Tronies. Marlene Dumas und die alten Meister. München 2010. S. 10-27.  
 Franziska Gottwald: Das Tronie. Muster – Studie – Meisterwerk. Die Genese einer Gattung der Malerei vom 15. Jahrhundert bis zu Rembrandt. Deutscher Kunstverlag, München/Berlin 2009, . 
 Dagmar Hirschfelder: Tronie und Porträt in der niederländischen Malerei des 17. Jahrhunderts. Mann, Berlin 2008, ISBN 
978-3-7861-2567-9.

Eksterne henvisninger 
 Vermeers tronie Pige med perleørering 

Kunst fra Flandern
Nederlandske ord og vendinger
Cykelrute 3053 (Tjekkiet)

Cykelrute 3053 er en cykelrute i Tjekkiet, der løber fra byen Mařenice (rutens nordøstlige punkt) over Cvikov, Nový Bor, Česká Lípa til Provodín, som er rutens sydligste punkt. Ruten tilslutter til bl.a. Cykelrute 3054 og Cykelrute 21. Ruten forløber mestendels på stier eller småveje, mens den i byerne løber på gængse veje.

Eksterne henvisninger
Oversigt over ruten på mapy.cz

Transport i Tjekkiet
Cykelruter
Poul Erik Pedersen

Poul Erik Pedersen (født 17. august 1947 i Spjellerup, død 21. december 2012 i Måløv) var en dansk økonom og administrerende direktør for METRO Cash & Carry Danmark. Fra 1995 var han formand for Dansk Handel & Service, som i 2007 fusionerede med HTSi til Dansk Erhverv, hvor han var formand indtil 2010.

Poul Erik Pedersen havde Højere Handelseksamen fra Niels Brock og var cand.polit. fra Københavns Universitet. Han arbejdede parallelt i Socialministeriet og som sekretariatsleder for Socialindkomstsekretariatet. Herefter var han afdelingsleder i FDB's personaleafdeling og kom siden til rederiet J. Lauritzen A/S som personalechef. Herfra skiftede han tilbage til FDB. Først som regionsdirektør på Fyn, senere som direktør for FDB Handel med ansvar for Brugsen-butikkerne. Poul Erik Pedersen etablerede under ansættelsen kæderne SuperBrugsen og Dagli'Brugsen. Han forlod FDB i 1993 og var siden  administrerende direktør for METRO Cash & Carry Danmark.

Poul Erik Pedersen har været landsformand for Radikal Ungdom samt folketingskandidat for Det radikale Venstre i henholdsvis Hvidovre- og Helsingørkredsene, medlem af hovedbestyrelsen samt formand for Lyngbykredsen.

Han har været medlem af Dansk Arbejdsgiverforenings forretningsudvalg og bestyrelse, Det Økonomiske Råd samt bestyrelsen for Foreningen til Unge Handelsmænds Uddannelse – FUHU, styrelsesrådet for Handelshøjskolen i København – CBS samt Globaliseringsrådet. Han var medlem af Funktionærpensions bestyrelse og er medlem af PFA's bestyrelse.

Privat var han siden 1988 været gift med Birgit Storm og var bosat i Vedbæk. Han var Ridder af 1. grad af Dannebrogordenen.

Litteratur 
 "Starten bag Brugsens disk", Berlingske Tidende, 16. august 2007.
 "Kontant stil giver METRO-chef store udfordringer", Dagbladet Børsen, 28. marts 2006.

Eksterne henvisninger 
 Hjemmeside
 Poul Erik Pedersens CV  på Globaliseringsrådets hjemmeside
 "Erhvervsmanden, der vil ændre samfundet", Politiken, 10. juni 2010. Online

Økonomer fra Danmark
Erhvervsfolk fra Danmark
Tidligere folketingskandidater fra Det Radikale Venstre
Riddere af 1. grad af Dannebrog
Foreningsformænd fra Danmark
Personer i Kraks Blå Bog (afdøde)
Miguel de Unamuno

Miguel de Unamuno (født 29. september 1864 i Bilbao, død 31. december 1936) var en spansk forfatter, dramatiker og filosof.

Unamuno skrev både poesi, drama, romaner og essays. Som poet var han traditionalist, med digte som både rimede og havde en fast rytme, mens hans filosofi var mere fragmentarisk: han lagde sig ikke et stort afsluttet filosofisk system.

Eksterne henvisninger 

Filosoffer fra Spanien
Dramatikere fra Spanien
Digtere fra Spanien
Romanforfattere fra Spanien
Essayister fra Spanien
Personer fra Bilbao
Spaniere i 1800-tallet
Spaniere i 1900-tallet
Kirken i Nazi-Tyskland

Kirken i Nazi-Tyskland tog forskellig stilling til det nazistiske regime. Den romersk-katolske kirkes holdning bestemtes af Reichskonkordatet af 20. juli 1933, som regulerede forholdet til den nationalsocialistiske stat. Striden om nazisternes ideologi og religionspolitik var derfor mindre heftig dér end inden for protestantismen. I sin encyklika 1937 Mit brennender Sorge tog pave Pius XI tydeligt afstand fra nazismen, hvilket forstærkede den katolske modstand.

Nazisterne søgte at sammenslutte de forskellige evangeliske kirker i en politisk kontrolleret rigskirke, Reichkirche. Blandt andet indførtes en "arierparagraf" som hindrede personer af jødisk herkomst i at beklæde kirkelige embeder.

Tre grupperinger stred mod hinanden:
 Deutsche Christen, som accepterede den nazistiske ideologi.
 Bekendelseskirken og et forbund af "intakte" lutherske Landeskirchen sammen med oppositionsgrupper inden for områder hvor man ellers havde tilsluttet sig Deutsche Christen.
 En mellemgruppe ledet af den regimekritiske biskop Theodor Wurm i Württemberg.

Bekendelseskirken var stærkt præget af Karl Barth og udtrykte sit standpunkt gennem Barmenerklæringen 1934. Kun få teologer som for eksempel Dietrich Bonhoeffer gjorde konsekvent politisk modstand. Bekendelseskirken og mellemgrupperne kunne dog påvirke nogle af dem, der i begyndelsen havde vist sympati for nazismen, og derved vende opinionen.

Litteratur 
Det svenske forlæg angiver denne bog:
 Lind, Martin, Kristendom och nazism: frågan om kristendom och nazism belyst av olika ställningstaganden i Tyskland och Sverige 1933-1945. Lund: H. Ohlsson 1975.

Eksterne henvisninger 
 Concordat Between the Holy See and the German Reich af 20. juli, 1933.  fra NewAdvent.org
 "Konkordat"   fra KulturServer-Hessen.de

 
Mellemkrigstiden
Melskrubbe

Melskrubbe (Tenebrio molitor) er en art af skyggebiller, hvis larver kendes som melorm.

Oprindelse og spredning
Melskrubber har formentlig oprindelse i middelhavsområdet, men er nu tilstede i mange områder af verden, grundet utilsigtet spredning via handel og kolonisering.

Liv
Dens liv har fire stadier: Æg, larve, puppe og udvokset. Larverne er typisk omkring 2,5 cm, mens de udvoksede individer er mellem 1,25 og 1,8 cm.

Anvendelse
Melorm bruges i udstrakt grad som føde til krybdyr, fisk og fugle i fangenskab, idet de er meget proteinrige. Bruger man således melorm som foder-insekt og skal opbevare dem i længere tid, kan enhver form for beholder med lodrette glatte sider anvendes, da melormene ikke kan forcere en sådan barriere. Som foder anvendes diverse gryn- og meltyper, kombineret med lidt frugt og grønt. Melorm trives ved stuetemperatur, men man kan stille dem køligt for at bremse udviklingen, så de forbliver på larvestadiet længere tid.

Affaldshåndtering
I 2015 blev det opdaget at melorme er i stand til at nedbryde polystyren (flamingo) til recirkulært brugbart organisk stof med en hastighed på 0,35-0,40 milligram per døgn. Yderligere blev der ikke fundet forskel på melorme fodret med kun flamingo, og melorme fodret med kun sædvanlig føde, over eksperimentets varighed på en måned. Den bagvedliggende organiske mekanisme er pt ukendt - og der er ikke lavet forsøg på at kommercialisere opdagelsen.

Kilder/referencer 

Biller
Recirkulering
Skadedyr
Mad til kæledyr
Pierre Auguste Cot

Pierre Auguste Cot (født 17. februar 1837 i Bédarieux, død 2. august 1883 i Paris) var en fransk maler. 

Han fik sit gennembrud efter en udstilling i 1863, og han var meget populær i 1870'erne. Han nød beskyttelse hos skulptøren Francisque Duret, hvis datter han blev gift med, og som han også samarbejdede med. 

Blandt Cots kendte værker er Forår samt Stormen, der begge nu befinder sig på Metropolitan Museum of Art i New York City. Størstedelen af hans arbejder var dog portrætter.

Malere fra Frankrig
Franskmænd i 1800-tallet
Knysna

Knysna (udtales Najzna) er en mellemstor kystby i Kapprovinsen i Sydafrika. Knysna, der har 39.313 indbyggere (2001), ligger hvor Knysnafloden munder ud i Det Indiske Ocean og danner et æstuarium. Byen ligger øst for Mossel Bay og er en del af Garden Route. Hovedvej N2 går gennem byen.

Byen dækker et stort område og har en ret spredt bebyggelse i det skovdækkede landskab med store vådområder og mindre øer. Den store lagune giver rige muligheder for vandsport. Ved lagunens udmunding i havet ligger The Head, et højtliggende forbjerg med en storslået udsigt.

Outeniqua Choo Tjoe er Sydafrikas sidste damptog og har endestation i Knysna.

Andet 
Ved VM i fodbold 2010 holdt det danske fodboldlandshold til i Knysna.

Referencer

Eksterne henvisninger 

Knysnas hjemmeside
Knysna Turistbureaus side (med dansk vejledning)

Byer i Sydafrika
Garden Route
Jeru the Damaja

Jeru the Damaja (født 14. februar 1972), (udtales damager "ødelæggeren"), hvis borgelige navn er Kendrick Jeru Davis, er en amerikansk rapper fra Brooklyn, New York. Han er født som søn af en troende rastafari og navnet Jeru refererer til de gamle ægypteres mytologi.

Jeru the Damaja er kendt som en hiphoppens profet og filosof, og rettede i starten af sin karriere stor kritik af den kommercialisering som den amerikanske hip hop kultur var begyndt at gennemgå i starten af 1990'erne. 
Han gik bevidst op mod den nye generation af rappere der omfavnede pladeindustrien eller brugte gangsterattituder og kriminelle tendenser som blikfang for pladesalg. Han langede bl.a. ud efter kunstnere som The Fugees, Diddy og The Notorious B.I.G..

Karriere 
Jeru The Damaja optrådte første gang på Gang Starrs nummer I'm The Man fra 1992.

I 1993 udkom han med sin første single Come Clean produceret af DJ Premier fra Gang Starr.

Året efter i 1994 udkom hans første album The Sun Rises In The East, ligeledes produceret af DJ Premier. Albummet har den dag i dag stadig kultstatus indenfor hip hop miljøet for sine minimalistiske, jazzede produktioner og Jerus tørre og fortællende rapstil.

Albums 
Følgende albums er sidenhen udkommet fra Jeru the Damaja:

 Wrath of the Math (1996)

 Divine Design (2003)
 Still Rising (2007)
The hammer (2014)
Heroz4hire (2021)

Kilder 
 Politikens Store Rock Leksikon 4. udgave, 3. oplag, Politikens Forlag A/S og Jan Sneum, 2004

Musikere fra USA
Personer fra New York
M 144

M 144 er den første LP udgivet af det danske rockband Burnin Red Ivanhoe i sommeren 1969 og var den første dobbelt-lp i dansk rock/pop. Musikken var skrevet af Karsten Vogel – inspireret af Albert Ayler, Charlie Parker, Frank Zappa og Velvet Underground – og de fleste af teksterne af Niels Erik Wille. Den blev produceret af Franz Beckerlee og Burnin Red Ivanhoe i perioden fra februar 1969 til maj 1969 og udgivet på Sonet. Ivar Rosenberg var lydtekniker på pladen. På det tidspunkt da M 144 blev indspillet havde Karsten Vogel endnu ikke fundet en fast sammensætning, hvorfor der optræder mange musikere på pladen. De mange medvirkende musikere – der både stammede fra rock- og jazzmiljøet – var med til at give dobbelt-lp'en et spraglet og mangfoldigt udtryk.

Sangene på plade 1 er sunget på dansk og sangene på plade 2 er sunget på engelsk. Pladen opnåede stor opsigt i Danmark, Tyskland og England og regnes i dag for en klassiker inden for progressiv europæisk rock. Den udkom i 1997 på CD med bonussange. LP udgaven er meget efterspurgt, også fordi coveret, der er skabt af Frithioff Johansen, indeholder et folde-ud dukketeater. Den indgår i udgivelsen Dansk Rock Historie 1965-1978, som er en CD – gengivelse af 45 klassiske danske musikalbums. I den udgivelse skal man dog være opmærksom på at Ksilioy er fjernet fra M 144 og anbragt på en bonus-cd i samme udgivelse.

Reference 

Burnin Red Ivanhoe-album
Album fra 1969
De danske hjertevarmere

De danske hjertevarmere er titlen på en ep der blev udgivet af Burnin Red Ivanhoe i november 1969 og var deres anden udgivelse efter dobbeltalbummet M 144 fra samme år. Musikalsk er denne plade inden for den danske visetradition med humoristiske tekster. Det skal tilføjes at denne udgivelse har bonustitlen: Koksi-Lady.

Indhold	
Side 1
 "Showintroduction" (1:12)
 "Mitte" (2:32)
 "Fødelandssoldatersang" (2:27)

Side 2
 "Brilleslangen" (2:09)
 "Omegnens Poesi" (2:37)
 "Showafslutning" (1:25)

Numrene var med som bonussange da lpen Burnin Red Ivanhoe udkom på cd. Sang nr. 3 og 5 er også udgivet på cd udgaven af M 144.

Hjertevarmere
Album fra 1969
Lawrence v. Texas

Lawrence v. Texas er en amerikansk retssag fra 2003. I sagen kendte Den Amerikanske Højesteret strafforfølgningen af to texaneres overtrædelse af Texas' sodomilovgivning, forfatningsstridig.

Sagen var kommet for retten i Texas, efter at en sherif i Houstons forstæder havde trængt ind i en lejlighed tilhørende John Geddes Lawrence og fundet Lawrence og Tyron Garner under et analt samleje.  Sheriffen var trængt ind i lejligheden efter en (falsk) anmeldelse om våbenbesiddelse og husspektakler, en anmeldelse indgivet af Lawrences nabo, Robert Eubanks, der på den tid havde et forhold til Garner.

Lawrence og Garner blev tiltalt for overtrædelse af sodomiloven i Texas. Efter at appelmuligheder i det texanske retssystem var udtømt appellerede de til den Føderale Højesteret som optog sagen. I retssagen blev der henvist til en lignende sag fra 1986, Bowers v. Hardwick hvor retten med dommerstemmerne 5 mod 4 havde opretholdt Georgias sodomilov. Et flertal på seks dommere underkendte med Lawrence-dommen Bowers''' præcedens, idet de mente, at hensynet til privatlivets fred i Bowers''-sagen ikke havde vejet tungt nok. Flertallet af dommerne fandt, at den seksuelle handling var beskyttet af den 14. tilføjelse til USA's forfatning.

Retssagens afgørelse gjorde sodomilovene, i de 13 stater, der fortsat havde sådanne, ugyldige.

Eksterne henvisninger 

Retssager i USA
Sexologi
Parafili
Burnin Red Ivanhoe (album)

Burnin Red Ivanhoe er tilen på gruppen Burnin Red Ivanhoes anden LP der blev udgivet i 1970. Den blev indspillet i London og produceret af Tony Reeves og John Peel (anført som Eddie Lee Beppeux). LP'en blev udgivet på et tidspunkt hvor de turnerede meget i England. Coveret var designet af Poul Bruun og Burnin Red Ivanhoe og billedet var taget af Poul Bruun.

Pladen fik flotte anmeldelser, fx i The Melody Maker og endte på Radio Luxembourgs hitliste som nr. 1 i januar 1971. Pladen regnes for en klassiker i dansk rock musik og den er også anerkendt indenfor den progressive rock. Sammenlignet med M 144 er denne plade mindre spraglet og mere fokuseret, hvilket nok også skyldes at de nu havde fået en fast besætning med Karsten Vogel, Kim Menzer, Ole Fick, Bo Thrige Andersen og Jess Stæhr.

Da denne plade udkom på cd, var det med sangene fra ep'en De danske hjertevarmere som bonussange.

Reference 

Album fra 1970
Burnin Red Ivanhoe-album
Green River Trail

Green River Trail er en vandre- og cykelsti på 31,5 km beliggende i King County i staten Washington, USA. Den følger floderne Duwamish og Green River, idet den flere gange krydser floderne på småbroer, og stien går gennem forskellige landskabstyper, der inkluderer industriområder og landbrugsarealer.

Bygninger, konstruktioner og anlæg i Washington
Cykelstier
Cykelruter
Bahnhof München Ost

Bahnhof München Ost er en togstation i München i Tyskland. Stationen åbnede i 1871 som Bahnhof Haidhausen.

Stationen har 17 spor. Spor 1 til 5 er til S-Bahn, mens spor 6 til 8 og 11 til 14 er til fjern- og regionaltog. Spor 9, 10 og 15 er kun til gennemkørende tog. På spor 16 og 17 foregår på- og aflæsning af biltogene.

I stationscentret ligger bl.a. en kiosk, en restaurant og fastfoodbarer.

Se også 
 München Hauptbahnhof
 Deutsche Bahn
 DB AutoZug GmbH

Mynchen Ost
Transport i München
Etableret i 1871
Alexandra af Grækenland (1921-1993)

Prinsesse Alexandra af Grækenland og Danmark (25. marts 1921 – 30. januar 1993) var en græsk prinsesse, der var den eneste datter af kong Alexander 1. af Grækenland og dennes hustru, Aspasia Manos. Gennem sit ægteskab med kong Peter 2. af Jugoslavien var hun Dronning af Jugoslavien fra 1944 til 1945.

Biografi 

Alexandra blev født den 25. marts 1921 i Athen fem måneder efter sin far Kong Alexander 1.'s død. Hendes bedstefar, Konstantin 1. af Grækenland, var blevet genindsat på tronen efter at have været i eksil. Da bedstefaderen ikke oprindeligt havde givet tilladelse til ægteskabet mellem Alexandras forældre, blev hun derfor heller ikke anerkendt som legal arving efter faderens død. Imidlertid gennemførte kongen i 1922 en lov, der gav ham tilladelse til at anerkende tidligere indgåede ægteskaber som legale, selvom de var foretaget uden kongens accept. Denne lov var også tilbagegående og bedstefaderen anerkendte herefter ægteskabet mellem Alexandras forældre, hvilket gav hende og moderen titel som prinsesser af Grækenland og Danmark. Der var dog ingen mulighed for at arve tronen.

 

I 1944 flyttede hun til London og blev her gift med kong Peter 2. af Jugoslavien. Dette gjorde hende straks til dronning af Jugoslavien. Den 17. juli 1945 fødte hun parrets eneste barn, Alexander af Jugoslavien. Traditionen i hjemlandet gav, at kun en kongelig der er født i Jugoslavien kunne blive konge, men parret levede i eksil i London på grund af 2. Verdenskrig. Den britiske regering havde derfor gjort fødselsstedet, Suite 212 på Claridge's Hotel, London, til et suverænt og selvstændigt jugoslavisk territorium for, at opfylde denne tradition. Suveræniteten gjaldt dog kun i et døgn, men da parret først blev frataget tronen i november 1945, anses sønnens titel af kronprins for at være gældende.

Alexandra fik dog efterfølgende en alvorlig depression og sønnen Alexander blev derfor opdraget af sin mormor Aspasia Manos. Hun døde i East Sussex i 1993 og blev efterfølgende begravet ved Tatoi Palads i Athen.

Aner 
Alexandra var tipoldebarn af både Christian 9., Wilhelm 1. af Tyskland og Victoria af Storbritannien.

Noter

Litteratur

Eksterne henvisninger 

Prinsesser fra Grækenland
Dronninger af Jugoslavien
Huset Glücksburg
Personer fra Athen
The Bad Girl's Guide

The Bad Girl's Guide er en amerikansk tv-serie med Jenny McCarthy, Marcelle Larice, Christina Moore, Stephanie Childers og Johnathan McClain. 

Serien kørte på UPN fra 25. maj 2005 til 5. juli 2005.

Eksterne henvisninger 
 
Amerikanske tv-serier fra 2000'erne
Tv-programmer fra UPN